
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ
Ո Ր Ո Շ ՈՒ Մ

2023 թվականի փետրվարի 28-ի թիվ 33-Լ

ՀԱՇՎԵՔՆՆԻՉ ՊԱԼԱՏԻ 2018 ԹՎԱԿԱՆԻ ՄԱՅԻՍԻ 10-Ի ԹԻՎ 2/1 ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 9-րդ և 11-րդ կետերով, «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով` Հաշվեքննիչ պալատը

Ո Ր Ո Շ ՈՒ Մ Է`

1. Հաշվեքննիչ պալատի 2018 թվականի մայիսի 10-ի «Հայաստանի Հանրապետության հաշվեքննիչ պալատի կանոնադրությունը հաստատելու մասին» թիվ 2/1 որոշման հավելվածի՝
1) 37-րդ կետը լրացնել հետևյալ բովանդակությամբ 7) ենթակետով. «7) տրամադրում է անհամատեղելիության պահանջների, այլ սահմանափակումների, վարքագծի կանոնների վերաբերյալ մասնագիտական խորհրդատվություն, ներկայացնում է շահերի բախման իրավիճակի լուծմանն ուղղված քայլեր ձեռնարկելու վերաբերյալ առաջարկություն։»,
2) 38-րդ կետը լրացնել հետևյալ բովանդակությամբ 7) ենթակետով. «7) ապահովում է Հաշվեքննիչ պալատի իրավասության շրջանակներում իրականացվող հակակոռուպցիոն միջոցառումների և Հաշվեքննիչ պալատի կողմից հակակոռուպցիոն ոլորտի միջազգային պարտավորությունների կատարմանն ուղղված աշխատանքների համակարգումը։»։

